ଇସ୍କେମିକ କୋଲାଇଟିସ

ଇସ୍କେମିକ କୋଲାଇଟିସ (ଇଂରାଜୀ ଭାଷାରେ Ischemic colitis/ IC ) ହେଉଛି ଏକ ଅବସ୍ଥା ଯେଉଁଥିରେ ବୃହଦନ୍ତ୍ରରେ  ରକ୍ତ ଯୋଗାଣର ଅଭାବ ଯୋଗୁଁ ଆଘାତ ପ୍ରାପ୍ତ ହୁଏ ।  ଲକ୍ଷଣଗୁଡ଼ିକ ମଧ୍ୟରେ  ପେଟ ଯନ୍ତ୍ରଣା, ମଳରେ ରକ୍ତ ଏବଂ ତରଳ ଝାଡ଼ା ହୋଇପାରେ ।  ଏହା ପ୍ରାୟ ହଠାତ୍ ଆରମ୍ଭ ହୁଏ ଏବଂ ଖାଇବା ଦ୍ୱାରା ଆହୁରି ଖରାପ ଦିଗକୁ ଗତି କରିପାରେ । ଜଟିଳତା ମଧ୍ୟରେ  ଜଠରାନ୍ତ୍ର ଛିଦ୍ର, ପେଲଭିକ ଆବସେସ୍, କିମ୍ବା ମଳ ଅସଂଯମତା ଅନ୍ତର୍ଭୁକ୍ତ ହୋଇପାରେ । ।

ବିପଦ କାରକଗୁଡ଼ିକ ମଧ୍ୟରେ ମଧୁମେହ, ଉଚ୍ଚ ରକ୍ତଚାପ, କମ ଆଲବୁମିନ୍, କୋଷ୍ଠକାଠିନ୍ୟ, ହୃତ୍‌ପିଣ୍ଡ ସମସ୍ୟା, ଡାଏଲିସିସ୍ ଏବଂ ହୃଦ୍‌ରୋଗ ଅସ୍ତ୍ରୋପଚାର ଅନ୍ତର୍ଭୁକ୍ତ।   ବିପଦ ବୃଦ୍ଧି କରୁଥିବା ଔଷଧଗୁଡ଼ିକ ମଧ୍ୟରେ ଡାଇୟୁରେଟିକ୍ସ, ଡିଗକ୍ସିନ୍, ନନଷ୍ଟେରେଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଜନ୍ମ ନିୟନ୍ତ୍ରଣ ବଟିକା ଏବଂ କୋକେନ୍ ଅନ୍ତର୍ଭୁକ୍ତ । ଅନ୍ତର୍ନିହିତ କାର୍ଯ୍ୟବିଧିରେ ସାଧାରଣତଃ ନିମ୍ନ ରକ୍ତଚାପ କିମ୍ବା ରକ୍ତ ଜମାଟ ବାନ୍ଧିବା ଭଳି ରକ୍ତବାହୀ ନଳୀର ଅବରୋଧ ଥାଏ,  ତଥାପି ସାଧାରଣତଃ କୌଣସି ନିର୍ଦ୍ଦିଷ୍ଟ କାରଣ ଚିହ୍ନଟ କରିହୁଏ ନାହିଁ  ।। ସିଟି ସ୍କାନ ଦ୍ୱାରା ରୋଗ  ସନ୍ଦେହ କରାଯାଏ ଏବଂ ତନ୍ତୁ ବାୟୋପ୍ସି ସହିତ କୋଲୋନୋସ୍କୋପି ସାହାଯ୍ୟରେ ନିଶ୍ଚିତ କରାଯାଏ ।  

ହାଲୁକା ରୋଗ ପାଇଁ ନିର୍ଦ୍ଦିଷ୍ଟ ପଦକ୍ଷେପ ଆବଶ୍ୟକ ନ ହୋଇପାରେ; ମଧ୍ୟମ ରୋଗ ଥିବା ଲୋକଙ୍କୁ ପ୍ରାୟତଃ ଶିରାଭ୍ୟନ୍ତର ତରଳ ପଦାର୍ଥ, ଅନ୍ତନଳୀ ବିଶ୍ରାମ (ଖାଦ୍ୟ କିମ୍ବା ପାଣି ଦିଆଯାଏ ନାହିଁ) ଏବଂ ଆଣ୍ଟିବାୟୋଟିକ୍ ଦିଆଯାଏ । ଯଦି ବ୍ୟକ୍ତି ଅସ୍ଥିର କିମ୍ବା କୋଲୋନର ଡାହାଣ ପାର୍ଶ୍ୱ ଜଡିତ ଥାଏ, ତେବେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ଅଧିକାଂଶ ରୋଗୀ କିଛି ଦିନ ପରେ ସୁସ୍ଥ ହେବା ସହିତ ଭଲ ଫଳାଫଳ ମିଳିଥାଏ; ଯଦିଓ ବେଳେବେଳେ ଅବରୋଧ କିମ୍ବା କ୍ରନିକ୍ ଇସକେମିକ୍ କୋଲାଇଟିସ୍ ବିକଶିତ ହୁଏ ।   ପ୍ରାୟ ୧୦%  ରୋଗୀଙ୍କର ୫ ବର୍ଷ ମଧ୍ୟରେ ରୋଗର ପୁନରାବୃତ୍ତି ହୁଏ ।

ଇସ୍କେମିକ୍ କୋଲାଇଟିସ୍ ଏକ ସାଧାରଣ ରୋଗ ଯାହା ପ୍ରତି ବର୍ଷ ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୨.୩ ଲୋକଙ୍କୁ ପ୍ରଭାବିତ କରେ ।  ନିମ୍ନ ପାକଅନ୍ତନଳୀ ରକ୍ତସ୍ରାବ ହେଉଥିବା ଲୋକଙ୍କ ମଧ୍ୟରୁ ପ୍ରାୟ ୧୬% ଲୋକଙ୍କର ଇସ୍କେମିକ୍ କୋଲାଇଟିସ୍ ଥାଏ ।  ଏହା ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ମାମଲାଗୁଡ଼ିକ ମଧ୍ୟରୁ ଅଧାରୁ ଅଧିକ ହୁଏ । ଏହା ପ୍ରାୟତଃ ୬୦ ବର୍ଷରୁ ଅଧିକ ବୟସ୍କ ଲୋକଙ୍କଠାରେ ଦେଖାଯାଏ ଏବଂ ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ଏହି ଅବସ୍ଥାକୁ ପ୍ରଥମେ ମାର୍ଷ୍ଟନ ୧୯୬୬ ମସିହାରେ ବିସ୍ତାରିତ ଭାବରେ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki